Poppy

Moriah Rose Pereira (født 1. januar 1995), bedre kjent som Poppy, eller det tidligere artistnavnet That Poppy, er en amerikansk sanger, låtskriver, musiker og youtuber. Hun ble «viralt» kjent gjennom performancekunst-videoer, som en androide i «den uhyggelige dal» som kommenterer og gjør narr av internettkulturen og det moderne samfunnet. Hun underskrev en kontrakt med Island Records i 2015 og slapp ut sin første EP i 2016 med tittelen Bubblebath.

I 2017 utga hun sitt første studioalbum, Poppy.Computer, gjennom plateselskapet Mad Decent, og det bar preg av sjangerne art pop og tyggegummipop. I 2018 slapp hun ut pilotepisoden til en surrealistisk komedieserie med tittelen I'm Poppy på strømmetjenesten YouTube Premium. Hun slapp også ut studioalbumet Am I a Girl? (2018), som i strid med hennes tidligere stil, fremviste en nu metal-innflytelse i den andre halvparten av albumet.

Poppy signerte en kontrakt med Sumerian Records i 2020 og slapp ut sitt tredje studioalbum, I Disagree (2020), som inkluderte sjangerne heavy metal og industrirock. Musikkvideoene til sangene i I Disagree viste frem visuelle elementer som kritikere beskrev som mer og mer forstyrrende, «voldelig» og «makabert».

I 2021 ble Poppys sang Bloodmoney nominert til en Grammypris for beste metal-band. Hennes fjerde studioalbum, Flux, ble også utgitt i 2021.

Oppvekst 
Morah Rose Pereira vokste opp i Nashville, Tennessee. Som barn ville hun bli en rockette, og hun fikk danseundervisning i elleve år før hun bestemte seg for å bli musiker. Da hun var barn ble hun mobbet på skolen for å være tynn og stille, og hun fikk derfor hjemmeundervisning de siste skoleårene.

Identitet som artist 
Poppy har sagt at artistnavnet hennes egentlig var et kallenavn en venn hadde på henne. Poppy har naturlig brunt hår, men farger det i mange farger som skal gjenspeile albumene hun gir ut.

Poppy holdt opprinnelig identiteten sin hemmelig. Hun forklarte at «jeg vil ikke at folk skal snakke om hvor gammel jeg er; jeg vil at de skal snakke om hva jeg skaper», og at «spesielt nå om dagen er folk så opptatt av at de skal vite alt. De må nok bruke mye tid om de skal finne ut alt som er å vite.» I 2018 fortalte hun på Twitter at hun hadde opptrådt under skjult identitet på grunn av tidligere overgrep.

Privatliv 
Poppys spørsmål rundt hennes kjønnsidentitet hadde innflytelse på temaene i albumet Am I a Girl? I et intervju fra 2019 sa hun at hun så på seg selv som en kvinne, og har sagt at hun mener «at alle skal kunne identifisere seg som hva de ønsker.»

I oktober 2019 innledet Poppy et forhold med rapperen Ghostemane. I juli 2020 kunngjorde hun på sosiale medier at de var forlovet.

I april 2020 begynte Poppy å publisere sminkeveiledninger på YouTube-kanalen sin. Hun twitret «ekskjæresten min fortalte meg alltid at jeg så stygg ut uten sminke, og at jeg aldri burde vise meg uten sminke.» Hun hevdet også at samme ekskjæreste lekket hennes upubliserte videoer, fotografier av henne uten sminke, og svært personlige demoversjoner som kun han var i besittelse av, blant annet en coverversjon av åpningssangen til animeserien Pokémon. Som svar på lekkasjen, postet hun coverlåten selv.

Diskografi 
 Poppy.Computer (2017)
 Am I a Girl? (2018)
 I Disagree (2020)
 Flux (2021)

Referanser

Eksterne lenker 
 
 
 

Youtubere fra USA
Ambient-artister
Nu metal-musikere
Sangere fra USA
Låtskrivere fra USA
Heavy metal-musikere
Electronica-artister
Performancekunstnere
Electropop-musikere